Case ID: 1198396
Sentence 49: Məhkəmə hesab edir ki, təqsirləndirilən Təqsirləndirilən şəxs üçün təhlükə iki nəfərin yolu keçməsini gördüyü andan yaranmış, o həmin andan da idarə etdiyi nəqliyyat vasitəsinin sürətini tam dayanma həddinə qədər azaltmalı idi. Lakin o bunu etməmiş, əksinə özünün təsdiq etdiyi kimi yolu keçmək istəyən qadının hərəkəti ayıran dəmir çəpəri keçməyə başladığını görsə də yenə də nəqliyyat vasitəsinin sürətini tam dayanma həddinə qədər azaltmaq üçün tədbirlər görmək əvəzinə səs siqnalından istifadə etmiş, yəni öz hərəkətini davam etdirmiş, nəticədə də piyadanı vurmuşdur.